Balaišis
Balaišis − lietuviška vyriškos giminės pavardė. Šios pavardės moteriškosios giminės formos yra: Balaišienė (ištekėjusi moteris) ir Balaišytė (mergautinė pavardė). Pavardę turi šie garsesni asmenys: Balaišis Antanas Balaišis (1923–2005) – kunigas, garbės kanauninkas; Algis Balaišis (1936–2015) – Lietuvos karinis veikėjas, pasienio apsaugos kariuomenės istorikas, pulkininkas leitenantas; Eimutis Balaišis (1937–1993) – žurnalistas, keliautojas; Pranciškus Balaišis (g. 1942) – Lietuvos inžinierius radiotechnikas, habilituotas technologijos mokslų daktaras; Tomas Balaišis-Sėkla (g. 1972) – verslininkas, krepšinio sirgalius. Balaišienė Bronė Balaišienė – stalo tenisininkė; Balaišytė Laima Balaišytė – stalo tenisininkė. Pavardė Balai̇̃šis kilusi iš šiaurės rytų Lietuvos (Kamajai, Svėdasai, Kupiškis, Skapiškis, Rokiškis). Kildinama arba nuo žodžio bãlas „baltas“ arba nuo balà „pelkė, palios“ (tad reikštų „balinis, gyvenantis tarp balų“). Gimininga forma Baleišis.